[{"text_idx": "#000003", "text": "Mae\u2019r ti\u0302m o ymchwilwyr sy\u2019n arwain gwaith economi sylfaenol WISERD wedi cyfrannu at adroddiad COVID-19, sy\u2019n cyflwyno achos ar gyfer adnewyddu\u2019r economi sylfaenol ar o\u0302l i\u2019r argyfwng o ran iechyd y cyhoedd ddod i ben. Mae\u2019r argyfwng yn dangos pwysigrwydd yr economi sylfaenol, sef y rhan honno o\u2019r economi sy\u2019n cynhyrchu nwyddau a gwasanaethau hanfodol a ddefnyddir gan bawb (ni waeth beth fo\u2019u hincwm neu eu statws). Mae\u2019r nwyddau a\u2019r gwasanaethau hyn yn cefnogi bywyd bob dydd ac felly ni ellir eu dadosod."}, {"text_idx": "#000004", "text": "Ysgrifennwyd \u2018What Comes after the Pandemic?\u2019 gan yr Economi Sylfaenol Gyfunol, sef grw\u0302p rhyngddisgyblaethol o ymchwilwyr academaidd ledled Ewrop. Trwy gydweithio i ddatblygu ffordd newydd o feddwl sy\u2019n herio prif syniadau am yr hyn ddylai polisi economaidd fod, mae eu pwyslais ar yr economi sylfaenol yn cynnwys iechyd, gofal, addysg, tai, cyfleustodau a chyflenwad bwyd. Mae\u2019r nwyddau a\u2019r gwasanaethau sylfaenol hyn yn ysgogi lles ac yn sylfaen i ddinasyddiaeth."}, {"text_idx": "#000005", "text": "Mae\u2019r adroddiad newydd yn rhoi manylion am blatfform o ddeg pwynt ar gyfer adnewyddu\u2019r sylfaen. Dyma grynodeb o\u2019r deg pwynt y gall gwleidyddion, grwpiau diddordeb ac ymgyrchwyr yn y gymdeithas sifil fynd ar eu ho\u0302l:"}, {"text_idx": "#000007", "text": "Mae\u2019r adroddiad yn datgan: \u201cRhaid i gynigion y platfform ar gyfer darpariaeth sylfaenol well ymateb i argyfwng Covid-19 yn ogystal a\u0302\u2019r argyfwng natur a hinsawdd ac i fethiant cydlyniant cymdeithasol.\u201d"}, {"text_idx": "#000009", "text": "\u201cMae\u2019r adroddiad hwn gan yr Economi Sylfaenol Gyfunol yn edrych tuag at ddyfodol y tu hwnt i\u2019r argyfwng presennol i gynnig ffyrdd o adnewyddu\u2019r meysydd hynny o fywyd cymdeithasol ac economaidd, gan gynnwys ein gwasanaethau iechyd a gofal cymdeithasol, sy\u2019n ffurfio sylfeini\u2019r economi sylfaenol.\u201d"}, {"text_idx": "#000010", "text": "Economi sylfaenol, dinasyddiaeth a ffurfiau newydd o berchenogaeth gyffredin\nMae\u2019r prosiect ymchwil hwn, sy\u2019n rhan o ganolfan ESRC newydd WISERD, Cymdeithas Sifil: Haeniad Dinesig at Atgyweirio Sifil, yn edrych ar atebion sy\u2019n seiliedig ar le gan arbrofi a\u0302 mecanweithiau cymdeithasol a ffurfiau sefydliadau newydd sy\u2019n rhoi\u2019r sail berthnasol i ddinasyddiaeth. Mae\u2019n edrych ar sut y gall dulliau\u2019r economi sylfaenol hyrwyddo enillion dinesig gan fynd i\u2019r afael a\u0302 phryderon polisi cymdeithasol ac economaidd cyfoes yn lleol ac yn rhanbarthol gan ganolbwyntio ar fwyd, gofal, tai a\u2019r amgylchedd."}]